CELEX: 32022R0200
Language: bg
Date: 2021-12-02 00:00:00
Title: Делегиран регламент (ЕС) 2022/200 на Комисията от 2 декември 2021 година за изменение на Регламент (ЕС) 2019/1241 на Европейския парламент и на Съвета по отношение на някои технически мерки във връзка с размера на окото и максималната обща дължина на някои бим тралове в Северно море

15.2.2022   
               
               
                  BG
               
               
                  Официален вестник на Европейския съюз
               
               
                  L 33/4
               
            
         ДЕЛЕГИРАН РЕГЛАМЕНТ (ЕС) 2022/200 НА КОМИСИЯТА
         от 2 декември 2021 година
         за изменение на Регламент (ЕС) 2019/1241 на Европейския парламент и на Съвета по отношение на някои технически мерки във връзка с размера на окото и максималната обща дължина на някои бим тралове в Северно море
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/1241 на Европейския парламент и на Съвета от 20 юни 2019 г. за опазване на рибните ресурси и защита на морските екосистеми чрез технически мерки, за изменение на регламенти (ЕО) № 1967/2006 и (ЕО) № 1224/2009 на Съвета и на регламенти (ЕС) № 1380/2013, (ЕС) 2016/1139, (ЕС) 2018/973, (ЕС) 2019/472 и (ЕС) 2019/1022 на Европейския парламент и на Съвета и за отмяна на регламенти (ЕО) № 894/97, (ЕО) № 850/98, (ЕО) № 2549/2000, (ЕО) № 254/2002, (ЕО) № 812/2004 и (ЕО) № 2187/2005 на Съвета (1), и по-специално член 15, параграф 2 от него,
         като има предвид, че:
         
                     (1)
                  
                  
                     В приложение V от Регламент (ЕС) 2019/1241 се предвиждат технически мерки, установени на регионално равнище за Северно море.
                  
               
                     (2)
                  
                  
                     Пряк управленски интерес по отношение на риболова в Северно море имат Белгия, Дания, Германия, Франция, Нидерландия и Швеция (Групата от Схевенинген). На 7 май и на 21 юни 2021 г. Групата от Схевенинген представи на Комисията съвместни препоръки в съответствие с член 18, параграф 1 от Регламент (ЕС) № 1380/2013 на Европейския парламент и на Съвета (2) и с член 15, параграф 3 от Регламент (ЕС) 2019/1241, в които се предлага делегиран акт за приемане на някои промени на действащите разпоредби, установени в приложение V към Регламент (ЕС) 2019/1241. И двете съвместни препоръки бяха изпратени от Групата от Схевенинген до Консултативния съвет по пелагичните видове (PELAC) и Регионалния консултативен съвет за Северно море (NSAC) за консултация.
                  
               
                     (3)
                  
                  
                     В представената на 7 май 2021 г. съвместна препоръка се предлага изменение на част Б от приложение V към Регламент (ЕС) 2019/1241 с цел да се ограничи прилагането на дерогацията за размера на окото от 90 mm в Скагерак само до тралове с трални дъски (ОТВ), когато понастоящем този размер на окото е приложим за всички теглени уреди, включително бим тралове и грибове. В препоръката също така се предлага дерогацията относно използването на мрежи с размер на отвора от 90 mm в Категат да бъде ограничено до риболова с тралове с трални дъски (ОТВ) или грибове.
                  
               
                     (4)
                  
                  
                     НТИКР анализира представените от държавите членки данни и стигна до заключението (3), че предложеното изменение постига основната си цел за премахване на евентуалната неяснота в настоящите разпоредби и потвърждава, че корабите, използващи грибове или бим тралове в Скагерак, не могат да използват размер на окото от 90 mm. С предложеното изменение ще бъде осигурено по-добро опазване на младите екземпляри поради факта, че дерогацията от 90 mm вече не се прилага за бим тралове и грибове в Скагерак, нито за бим тралове в Категат. Поради това съвместната препоръка е в съответствие с общите и конкретните цели на Регламент (ЕС) 2019/1241, а именно уловът на морски видове под минималния референтен размер за опазване да бъде намален в рамките на възможното. Съответно предложената мярка следва да бъде включена в Регламент (ЕС) 2019/1241.
                  
               
                     (5)
                  
                  
                     В представената на 21 юни 2021 г. съвместна препоръка се предлага да се въведе максимална обща дължина на бим траловете от 24 m, като същевременно се запазват по-строгите ограничения за бим траловете в някои географски зони, които вече са определени в Регламент (ЕС) 2019/1241.
                  
               
                     (6)
                  
                  
                     НТИКР анализира представените от държавите членки данни и стигна до заключението (4), че без предложеното ограничение до 24 m рибарите имат възможност да увеличат дължината на бима, което потенциално увеличава въздействието върху морското дъно и смущава местообитанието на бентоса. Поради това НТИКР подкрепи изменението на разпоредбите на Регламент (ЕС) 2019/1241, съгласно които максималната дължина на бима или общата дължина на бима, изчислена като сумата от дължините на всеки бим, не може да надвишава 24 m. Според НТИКР това изменение ще предотврати все по-отрицателното въздействие върху морските местообитания и околната среда в съответствие с целите на Регламент (ЕС) 2019/1241. По този начин ще се осигуряват равнища на защита, които са поне равностойни на тези, които са понастоящем в сила. Съответно предложената мярка следва да бъде включена в Регламент (ЕС) 2019/1241.
                  
               
                     (7)
                  
                  
                     Тъй като и в двете съвместни препоръки се предлагат промени в приложение V към Регламент (ЕС) 2019/1241, в настоящия делегиран регламент са отразени всички мерки, препоръчани от Групата от Схевенинген.
                  
               
                     (8)
                  
                  
                     Предвидените в настоящия регламент мерки, които са приложими за водите на Съюза, са в изпълнение на целите, определени в член 494, параграфи 1 и 2 от Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна, и са съобразени с принципите, установени в член 494, параграф 3 от посоченото споразумение. Те не засягат евентуалните мерки, приложими във водите на Обединеното кралство Великобритания и Северна Ирландия.
                  
               
                     (9)
                  
                  
                     Настоящият регламент следва да влезе в сила незабавно след публикуването му, тъй като предвидените в него мерки оказват пряко въздействие върху планирането на риболовния сезон за корабите на Съюза и съответните икономически дейности,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент (ЕС) 2019/1241 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 2 декември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  OВ L 198, 25.7.2019 г., стр. 105.
         
            (2)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 и Решение 2004/585/ЕО на Съвета (ОВ L 354, 28.12.2013 г., стр. 22).
         
            (3)  НТИКР-21-05, стр. 25.
         
            (4)  НТИКР PLEN-21-02, стр. 59.
      
      
         
            ПРИЛОЖЕНИЕ
            Част Б от приложение V към Регламент (ЕС) 2019/1241 се изменя, както следва:
            
                        1)
                     
                     
                        Заглавието на точка 1 се заменя със следното:
                        
                                    „1.
                                 
                                 
                                    Базови размери на окото за теглени уреди (*1)
                                    
                                 
                              
                           (*1)  При риболов с бим тралове максималната дължина на бима или общата дължина на бима, изчислена като сумата от дължините на всеки бим, не може да надвишава 24 метра, или не може да бъде удължена до повече от 24 метра. Дължината на един бим се измерва от единия до другия му край, включително всички елементи, свързани с него. Това не засяга по-специфичните мерки, установени за определени зони на Северно море.“"
                        
                     
                  
                        2)
                     
                     
                        Точка 1.1 се заменя със следното:
                        
                                    „1.1.
                                 
                                 
                                    Без да се засяга задължението за разтоварване, корабите използват размер на окото най-малко 120 mm или най-малко 90 mm в Скагерак, когато извършват риболов с тралове с трални дъски (ОТВ), или най-малко 90 mm в Категат, когато извършват риболов с тралове с трални дъски (ОТВ) или грибове (*2)
                                        (*3).
                                 
                              
                           (*2)  При риболов в подучастъци Скагерак и Категат с тралове с трални дъски с размер на окото, по-малък от 120 mm, се монтира горен панел с ромбовидно око на мрежата с размер най-малко 270 mm или с квадратно око с размер най-малко 140 mm. Като алтернатива в периода от 1 октомври до 31 декември в подучастък Категат може да се монтира панел с квадратно око на мрежата от най-малко 120 mm."
                        
                        
                           (*3)  При риболов в подучастък Категат с грибове с размер на окото, по-малък от 120 mm, се монтира горен панел с ромбовидно око на мрежата с размер най-малко 270 mm или горен панел с квадратно око на мрежата с размер най-малко 140 mm. Като алтернатива в периода от 1 август до 31 октомври може да се монтира панел с квадратно око на мрежата от най-малко 120 mm.“"
                        
                     
                  
               (*1)  При риболов с бим тралове максималната дължина на бима или общата дължина на бима, изчислена като сумата от дължините на всеки бим, не може да надвишава 24 метра, или не може да бъде удължена до повече от 24 метра. Дължината на един бим се измерва от единия до другия му край, включително всички елементи, свързани с него. Това не засяга по-специфичните мерки, установени за определени зони на Северно море.“
            
               (*2)  При риболов в подучастъци Скагерак и Категат с тралове с трални дъски с размер на окото, по-малък от 120 mm, се монтира горен панел с ромбовидно око на мрежата с размер най-малко 270 mm или с квадратно око с размер най-малко 140 mm. Като алтернатива в периода от 1 октомври до 31 декември в подучастък Категат може да се монтира панел с квадратно око на мрежата от най-малко 120 mm.
            
               (*3)  При риболов в подучастък Категат с грибове с размер на окото, по-малък от 120 mm, се монтира горен панел с ромбовидно око на мрежата с размер най-малко 270 mm или горен панел с квадратно око на мрежата с размер най-малко 140 mm. Като алтернатива в периода от 1 август до 31 октомври може да се монтира панел с квадратно око на мрежата от най-малко 120 mm.““